PROTES

Gabungan Memprotes Kenaikan Harga (PROTES) merupakan sebuah kumpulan penganjur himpunan dari pelbagai pertubuhan di Malaysia. Kumpulan ini telah menganjurkan Himpunan Aman Rakyat Membantah Kenaikan Harga Barangan Dan Perkhidmatan pada 26 Januari 2008 di hadapan bangunan KLCC. Kumpulan ini turut aktif pada 2010 membantah kenaikan harga barang di Malaysia melalui siri ceramah.

 Dilepaskan dari pendakwaan 
Mahkamah Sesyen Kuala Lumpur melepas dan membebaskan 42 individu daripada pertuduhan menyertai perhimpunan PROTES pada 20 Mei 2014. Keputusan dibuat selepas mendapati pihak pendakwaan gagal membuktikan kes prima facie terhadap kesemua tertuduh di akhir kes pendakwaan. Kumpulan individu ini didakwa mengikut Seksyen 143 Kanun Keseksaan yang memperuntukkan hukuman penjara tidak lebih enam bulan penjara atau denda atau kedua-duanya.Kesemua tertuduh didakwa menyertai perhimpunan yang menyalahi undang-undang iaitu berkumpul di lima tempat berasingan berhampiran Suria KLCC antara 1.30 tengah hari dan 4.30 petang, 26 Januari 2008. 

Mereka juga didakwa mengingkari arahan Mahkamah Majistret, pada 25 Januari 2008, yang melarang perhimpunan itu dan menyebabkan kegusaran kepada orang awam yang berkunjung ke kawasan KLCC dan kesalahan itu didakwa mengikut Seksyen 188 Kanun Keseksaan yang membawa hukuman penjara sebulan atau denda RM400 atau kedua-duanya.

Berikut merupakan senarai antara individu yang dilepaskan:
 Mohamad Sabu (Timbalan Presiden PAS)
 Tian Chua (Naib Presiden PKR)
 Dr Badrul Amin Bahron (Anggota Majlis Pimpinan Pusat PKR)
 Dzulkefly Ahmad
 Md Yusof Abdullah
 T.Mohan
 Khairul Nizad Edinan
 Izamuddin Ludin
 Solahuddin Al-Ayubi Yahya
 Marzuki Abdullah
 Fadhil Osman
 Mohd Azmir Zambrose
 Norazimah Mohamad Nor
 Amin Shah Iskandar
 Mohammad Zaidi Din
 V. Panneerselvam
 R. Mohanarani
 M. Sukumaran
 D. Ganesan
 Mohd Nasir Hashim
 R. Nera T. Vijaya
 M. Saravathy
 Muhamad Zaid Mohamed Ibrahim
 Y. Kohila
 P. Thinamaran
 K. Gomathi
 Raj Munni Sabu
 Nor Aziati Ashary
 Mai Suharah Basaruddin
 Nashita Md Noor
 Siti Fatimah Hidayah Ismail
 Mohammad Hidayat Shafie
 S. Arutchelvan
 P. Sarawanan
 Mohd Zamhuri Abu Tahir
 Mohd Hatta Md Ramli
 Chong Kok Wei
 Tan Chee Hoi
 Ginie Lim Siew Lin
 Mohamed Nawi
 Syed Jaymal Zahiid Syed Kamal (Wartawan Malaysiakini)

 Lihat juga 
 BERSIH

Rujukan

Kategori:Pertubuhan bukan kerajaan di Malaysia

Kategori:Protes di Malaysia

Kategori:2008 di Malaysia